02/06/2014 | Administración LocalMunicipal
Ames
Aprobación definitiva e publicación do Regulamento da Xunta Local de Seguridade do Concello de Ames

ANUNCIO Aprobación definitiva Regulamento da Xunta Local de Seguridade do Concello de Ames, adaptado ó Real decreto 1087/2010 de 3 de setembro En sesión plenaria de 27 de febreiro de 2014 prestouselle aprobación inicial ó Regulamento da Xunta Local de Seguridade do Concello de Ames, adaptado ó Real decreto 1087/2010 de 3 de setembro. Dito acordo de aprobación inicial foi sometido a exposición pública por prazo de 30 días hábiles mediante anuncio no Boletín Oficial da Provincia n.º 58, de 26 de marzo, e no taboleiro de edictos deste Concello, sen que durante o referido prazo se presentara ningunha reclamación. De conformidade co acordo plenario de 27 de febreiro de 2014 ó non presentarse ningunha reclamación, durante o prazo de exposición pública, o acordo de aprobación inicial quedou elevado a definitivo de forma automática. En cumprimento do previsto no artigo 70.2 en relación co artigo 65.2 da Lei 7/1985 de 2 de abril, reguladora das bases de réxime local (LRBRL) publícase o texto íntegro de dito regulamento ós efectos legalmente previstos. REGULAMENTO DA XUNTA LOCAL DE SEGURIDADE DO CONCELLO DE AMES, ADAPTADO Ó REAL DECRETO 1087/2010 DE 3 DE SETEMBRO Exposición de motivos Tal e como establece a exposición de motivos do Decreto 1087/2010 de 3 de setembro polo que se aproba o Regulamento que regula as Xuntas Locais de Seguridade, e a Lei Orgánica 2/1986, de 13 de marzo, de Forzas e Corpos de Seguridade, proclamase como ben xurídico a protexer a seguridade pública, cuxa competencia corresponde en exclusiva ao Estado con participación das Comunidades Autónomas e das Corporacións Locais nos términos fixados polos seus respectivos Estatutos de Autonomía e na Lei 7/1985, de 2 de abril, reguladora das Bases do Réxime Local. Esta tarefa finalista esixe a acción concertada das Forzas e Corpos de Seguridade no seu conxunto, tanto das dependentes do Estado, como das Comunidades Autónomas e das Corporacións Locais; acción concertada que debe efectuarse a través dos órganos de coordinación operativa que para ese efecto se establecen na propia Lei Orgánica. Un de tales órganos de coordinación, que veu demostrando a súa utilidade na procura de fórmulas realistas de colaboración policial con incidencia favorable na seguridade pública, é a Xunta Local de Seguridade, creada polo artigo 54.1 da Lei Orgánica 2/1986, de 13 de marzo, instrumento de coordinación que, sentada sobre o elemento da territorialidade do municipio, constitúe un mecanismo capaz de fixar medios e sistemas de relación ao obxecto de lograr certa homoxeneidade e facer factible actuacións conxuntas, de colaboración mutua e de cooperación recíproca. En relación á participación na protección da seguridade pública do noso municipio, o Concello de Ames, en sesión plenaria celebrada o 6 de setembro de 2003 adoptou acordo plenario de creación da Xunta Local de Seguridade do Concello de Ames e de aprobación do Regulamento de organización e funcionamento da mesma. O Real Decreto 1087/2010 de 3 de setembro, polo que se aproba o Regulamento que regula as Xuntas Locais de Seguridade obriga a modificar o Regulamento aprobado no Concello de Ames no ano 2003 a efectos de adaptalo ao novo marco normativo. Artigo 1.–Obxecto do Regulamento. A Xunta Local de Seguridade que se regula neste Regulamento é un órgano colexiado creado por acordo plenario de 6 de setembro de 2003 para facilitar a cooperación e a coordinación no ámbito territorial do municipio das diferentes administracións públicas en materia de seguridade, asegurando de forma específica a cooperación e a coordinación operativa das forzas e corpos de seguridade que interveñen no termo municipal. Artigo 2.–Sede e ámbito territorial. A Xunta Local de Seguridade de Ames terá por sede o edificio do Concello, sito na localidade de Bertamiráns (Ames), estendendo o seu ámbito territorial de competencia a todo o termino municipal de Ames. Artigo 3.–Composición. A Xunta local de seguridade de Ames estará integrada polos seguintes membros a) O presidente: a presidencia corresponderá ao alcalde do Concello de Ames, salvo que concorra as súas sesións o delegado do Goberno na Comunidade autónoma ou o subdelegado do Goberno na provincia, en cuxo caso a presidencia será compartida con aquel. b) Vocais da administración xeral do estado: 1.–O responsable da Garda Civil con maior rango xerárquico de entre os destinados en Ames 2.–Un representante da Delegación do Goberno na comunidade autónoma ou da Subdelegación do goberno na Coruña. c) Vocais da administración autonómica: 1.–Un representante a designar polo órgano competente da Xunta de Galicia. d) Vocais da administración local: tres representantes a designar polo alcalde. e) A secretaría da Xunta Local de Seguridade a desempeñarán con voz pero sen voto, e alternativamente, por períodos dun año, salvo que no seno da propia Xunta Local de Seguridade se decida outra en atención ao previsto no artigo 6 do Real decreto 1087/2010 os seguintes: Un/ha funcionario/a do Concello de Ames designado polo alcalde, os anos impares Un/ha funcionario/a da administración xeral do estado, designado polo delegado ou subdelegado do Goberno, os anos pares. Nos casos de ausencia xustificada de calquera dos membros da Xunta, asistirá ás reunións coas súas mesmas atribucións aquel/a que o/a substitúa. Artigo 4.–Outros participantes. Poderán tamén asistir ás reunións da Xunta Local de Seguridade sen participar na adopción de acordos outras autoridades, funcionarios ou calquera outra persoa que, polas súas funcións, coñecementos ou capacidade técnica se estime necesario. Tamén poderán asistir os superiores xerárquicos dos vocais membros das forzas e corpos de seguridade que formen parte da Xunta Local de Seguridade. Artigo 5.–Competencias. A Xunta Local de Seguridade de Ames desempeñará as seguintes competencias: a) Establecer as formas e procedementos necesarios para lograr unha coordinación e cooperación eficaz entre as unidades da Garda Civil que exercen as funcións e competencias no ámbito territorial do municipio e corpo de policía local de Ames. b) Analizar e valorar a situación da seguridade cidadá no municipio. En particular, coñecer, analizar e valorar a evolución da criminalidade e outros problemas que afecten ao normal desenvolvemento da convivencia no termo municipal. c) Elaborar o Plan Local de Seguridade e impulsar a elaboración de plans conxuntos de seguridade cidadá e de seguridade vial para o ámbito municipal correspondente, evaluando a súa execución e resultados. Ditos planes recollerán as formas e procedementos de colaboración entre os corpos de seguridade implicados no ámbito respectivo de cada un. d) Propoñer as prioridades de actuación, as accións conxuntas e campañas de prevención que contribúan á mellora da seguridade cidadá e seguridade vial. e) Informar a proposta de participación do corpo de policía local ca Garda Civil nas funcións de policía xudicial, de conformidade ca normativa vixente e cos acordos de colaboración subscritos entre o Ministerio do Interior e o Concello de Ames. f) Evaluar e propoñer a integración do corpo da policía local no sistema estatal de bases de datos policiais mediante a firma do correspondente protocolo entre o respectivo Concello e o Ministerio do Interior. g) Arbitrar fórmulas que garanticen o intercambio fluído de toda a información que puidera ser relevante para a seguridade cidadá e normal desenvolvemento da convivencia no ámbito local, entre os dous corpos de seguridade que actúan no termo municipal. h) Acordar os plans específicos de colaboración e coordinación a desenvolver no municipio con motivo da celebración de eventos extraordinarios u outras situacións que aconsellen a adopción de dispositivos especiais, co obxectivo de prevenir alteracións de orde e garantir a seguridade cidadá. i) Promover a cooperación cos distintos sectores sociais, organismos e institucións con incidencia na seguridade cidadá do municipio. Para elo, analizará e valorará os traballos realizados no consello local de seguridade, así como a opinión das diferentes entidades sociais sobre os problemas locais relacionados ca seguridade e a convivencia, a fin de integrar na actuación pública as preocupacións e opinións do tecido social do municipio. j) Coñecer, no ámbito das súas atribucións, os conflitos e incidentes de competencia ocasionados entre a Garda Civil e o corpo de policía local. k) Cooperar cos servizos de protección civil, nos termos que se establezan na lexislación e no planeamento en materia de protección civil. l) Efectuar o seguimento dos acordos alcanzados, verificando o seu cumprimento e evaluando os seus resultados Artigo 6.–Funcionamento. O réxime de funcionamento da Xunta, rexerase, no non disposto nos catro artigos seguintes, polo establecido para os órganos colexiados na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común. Artigo 7.–Atribucións do presidente/a. Corresponde ao alcalde, como presidente/a da Xunta Local de Seguridade, as seguintes atribucións: a) Convocar as sesións e fixar a orde do día, sen prexuízo das propostas que poda recibir de calquera dos vocais, en concreto, verá obrigado a incluír entre os asuntos a tratar as propostas realizadas polos representantes estatais e da comunidade autónoma. b) Dirixir as intervencións e moderar o debate, de maneira compartida, cando asista as reunións o delegado ou o subdelegado do Goberno. Artigo 8.–Funcións do secretario/a. Corresponde ao secretario/a da Xunta Local de Seguridade o desempeño das seguintes funcións: a) Efectuar a convocatoria das sesións por orde do presidente da Xunta, así como outras comunicacións aos seus membros. b) Redactar as actas de cada sesión e expedir certificados dos acordos adoptados. C) Custodiar a documentación da Xunta Local de Seguridade, e calquera outra función inherente á condición de secretario/a, no ámbito das súas competencias. Artigo 9.–Convocatorias e celebracións de sesións.1.–As Xuntas Locais de Seguridade se reunirán en sesión ordinaria ao menos unha vez ao semestre.2.–Cando as necesidades o aconsellen, poderán reunirse en sesión extraordinaria, previa convocatoria da presidencia, a iniciativa desta ou de calquera dos vocais.3.–As convocatorias das reunións serán efectuadas por acordo da presidencia, acompañadas da orde do día, data e lugar da reunión, debendo notificarse con dez (10) días de antelación, como mínimo, as de carácter ordinario e con anticipación suficiente de ao menos 48 horas, as extraordinarias.4.–A orde do día será fixada por acordo da presidencia cas propostas efectuadas polos demais membros da Xunta Local de Seguridade, formuladas ca suficiente antelación. Ao mesmo acompañarase copia da documentación necesaria correspondente aos distintos asuntos a tratar.5.–Para a celebración das sesións ordinarias ou extraordinarias será necesaria a asistencia á reunión do presidente e secretario/a, o no seu caso, de quen legalmente les sustitua, e a de a metade, ao menos dos seus membros Artigo 10.–Adopción de acordos.1.–As decisións e acordos da Xunta Local de Seguridade adoptaranse por maioría dos seus membros.2.–Non poderá ser obxecto de deliberación ou acordo ningún asunto que non figure na orde do día, salvo que os membros da Xunta acorden por unanimidade a súa inclusión con carácter urxente.3.–Das reunións que se celebren levantarase a correspondente acta, que será asinada polos membros da Xunta que asistiran a mesma e cuxo contido quedará reflexado no correspondente libro de actas. O secretario/a enviará copia da acta ao presidente e a cada un dos vocais.4.–Aos efectos de poder analizar e valorar os problemas que teñen unha especial incidencia na seguridade pública e en orde á eficaz planificación da mesma en cada ámbito provincial, a Xunta Local de Seguridade remitirá, unha vez aprobada, copia da acta ao Delegado do Goberno ou ao Subdelegado respectivo. Artigo 11.–Deberes dos membros da Xunta. Os membros da Xunta Local de Seguridade terá os seguintes deberes: a) Gardar reserva sobre o contido das deliberacións. b) Asistir ás reunións da Xunta Local de Seguridade. c) Colaborar e cooperar lealmente, no ámbito da súa competencia, no cumprimento dos acordos da Xunta Local de Seguridade. Artigo 12.–Órganos de asesoramento.1.–Como órganos de asesoramento e de apoio á Xunta Local de Seguridade poderá constituirse comisións técnicas para o estudio de aqueles asuntos cuxa natureza, especificidade ou complexidade así o aconsellen.2.–A súa constitución deberá ser acordada pola propia Xunta, á que elevarán para a súa valoración, os informes, propostas e suxestións que emitan. Artigo 13.–Participación cidadá. Con obxecto de lograr a máxima participación cidadá na mellora dos niveis de seguridade pública, poderán constituírse Consellos Locais de Seguridade, aos cales serán invitados representantes de asociacións cidadás, organizacións empresariais, sindicatos e outras institucións ou sectores que conformen o tecido social. Artigo 14.–Comisións de coordinación policial.1.–A Xunta Local de Seguridade poderá acordar a constitución dunha comisión de coordinación policial, dependente funcionalmente da mesma e integrada polos xefes inmediatos da Garda Civil con competencia territorial no termo municipal e do corpo da policía local.2.–A comisión de coordinación policial terá a función de asegurar a coordinación e a execución operativa das accións conxuntas previstas nos plans de seguridade ou nos programas operativos adoptados ou acordados pola Xunta Local de Seguridade, a quen corresponde supervisar o desenvolvemento e evaluar os resultados. Disposición derrogatoria. Queda derrogado o Regulamento de organización e funcionamento da Xunta Local de Seguridade aprobado en sesión plenaria do Concello de Ames de 6 de setembro de 2003 Disposición final. Vixencia do Regulamento. O presente Regulamento, non entrará en vigor ata que se leve a cabo a publicación do seu texto íntegro no Boletín Oficial da Provincia e transcorra o prazo previsto no artigo 65.2 da Lei 7/1985 de 2 de abril, reguladora das bases de réxime local, de conformidade co establecido nos artigos 49 e 70.2 da citada Lei. E manterá a súa vixencia ata que se aprobe a súa modificación ou derogación.” Ames, 13 de maio de 2014. O alcalde Santiago V. Amor Barreiro